b'\n_START_ARTICLE_\nJan van Riebeeck\n_START_SECTION_\nBiografie\n_START_PARAGRAPH_\nVan Riebeeck s-a n\xc4\x83scut la Culemborg \xc3\xaen \xc8\x9a\xc4\x83rile de Jos \xc3\xaen familia unui chirurg. A crescut \xc3\xaen Schiedam, unde s-a c\xc4\x83s\xc4\x83torit cu Maria de la Quellerie de 19 ani, la 28 martie 1649. Cei doi au avut opt copii, dintre care majoritatea au murit \xc3\xaen copil\xc4\x83rie. Fiul lor Abraham van Riebeeck, n\xc4\x83scut la Cap, a devenit ulterior guvernator general al Indiilor Orientale Olandeze._NEWLINE_S-a angajat \xc3\xaen Compania Olandez\xc4\x83 a Indiilor Orientale (VOC) \xc3\xaen 1639, \xc8\x99i a servit \xc3\xaen mai multe posturi, inclusiv \xc3\xaen cel de asistent chirurg \xc3\xaen Batavia \xc3\xaen Indiile Orientale. Dup\xc4\x83 aceea, a vizitat Japonia. Cel mai important post pe care l-a ocupat a fost cel de conduc\xc4\x83tor al postului comercial al VOC de la Tonkin, Vietnam. El a fost, \xc3\xaens\xc4\x83, rechemat din acest post dup\xc4\x83 ce s-a descoperit c\xc4\x83 f\xc4\x83cea comer\xc8\x9b pe cont propriu._NEWLINE_\xc3\x8en 1651 i s-a cerut s\xc4\x83 preia comanda primei a\xc8\x99ez\xc4\x83ri olandeze din viitoarea Afric\xc4\x83 de Sud. A debarcat cu trei cor\xc4\x83bii, Drommedaris, Reijger \xc8\x99i Goede Hoop, \xc3\xaen locul viitorului ora\xc8\x99 Cape Town la 6 aprilie 1652 \xc8\x99i a \xc3\xaent\xc4\x83rit locul ca punct de oprire pe rutele comerciale ale VOC \xc3\xaentre \xc8\x9a\xc4\x83rile de Jos \xc8\x99i Indiile Orientale. Walvisch \xc8\x99i Oliphant au sosit ulterior, dup\xc4\x83 ce a trebuit s\xc4\x83 fac\xc4\x83 130 de \xc3\xaenmorm\xc3\xa2nt\xc4\x83ri pe mare._NEWLINE_Van Riebeeck a fost comandant al Capului \xc3\xaentre 1652 \xc8\x99i 1662; i s-au trasat sarcinile de a construi o cetate, de a \xc3\xaembun\xc4\x83t\xc4\x83\xc8\x9bi zona de ancorare de la Table Bay, de a cultiva pomi fructiferi \xc8\x99i legume \xc8\x99i de a ob\xc8\x9bine animale de la indigenii Khoi. \xc3\x8en Gr\xc4\x83dina Botanic\xc4\x83 Na\xc8\x9bional\xc4\x83 Kirstenbosch din Cape Town \xc3\xaenc\xc4\x83 mai exist\xc4\x83 un migdal s\xc4\x83lbatic plantat din ordinele lui. Primul fort, denumit Fort de Goede Hoop (\xe2\x80\x9eFortul Bunei Speran\xc8\x9be\xe2\x80\x9d) era o cetate de p\xc4\x83m\xc3\xa2nt, lut \xc8\x99i lemn, \xc8\x99i avea patru bastioane \xc3\xaen col\xc8\x9buri. Castelul, construit \xc3\xaentre 1666 \xc8\x99i 1679, la c\xc3\xa2\xc8\x9biva ani dup\xc4\x83 plecarea lui van Riebeeck, are cinci bastioane \xc8\x99i este f\xc4\x83cut din c\xc4\x83r\xc4\x83mid\xc4\x83, piatr\xc4\x83 \xc8\x99i ciment._NEWLINE_Van Riebeeck a relatat descoperirea primei comete v\xc4\x83zute din Africa de Sud, C/1652 Y1, la 17 decembrie 1652._NEWLINE_A murit la Batavia (ast\xc4\x83zi, Jakarta) pe insula Java \xc3\xaen 1677.'